ΔΗΜΟΣ ΗΛΙΔΑΣ

ΤΜΗΜΑ ΔΗΜΟΤΙΚΗΣ ΑΣΤΥΝΟΜΙΑΣ

ΜΕΛΕΤΗ ΠΑΡΟΧΗΣ ΥΠΗΡΕΣΙΑΣ

ΝΑΥΑΓΟΣΩΣΤΙΚΗ ΚΑΛΥΨΗ ΠΑΡΑΛΙΩΝ

Α.Μ.  01/2018

Προϋπολογισμός #60.000,00# €

ΠΕΡΙΕΧΟΜΕΝΑ

* 1. Τεχνική περιγραφή
  2. Ενδεικτικός προϋπολογισμός
  3. Συγγραφή υποχρεώσεων

**ΤΕΧΝΙΚΗ ΠΕΡΙΓΡΑΦΗ**

Αντικείμενο της παρούσας μελέτης είναι η παροχή υπηρεσιών για τη ναυαγοσωστική κάλυψη δύο (2) παραλιών του Δήμου Ήλιδας για το έτος 2018 οι οποίες έχουν χαρακτηριστεί ως πολυσύχναστες λουτρικές εγκαταστάσεις με Πρακτικό της Επιτροπής του **Π.Δ. 31/2018** (επισυνάπτεται) και επομένως επιβάλλεται η επιτήρησή τους από ναυαγοσώστες.

Δικαίωμα συμμέτοχης για την κάλυψη της υπηρεσίας «Ναυαγοσωστική κάλυψη παραλιών Δήμου Ήλιδας 2018» έχουν οι ναυαγοσωστικές σχολές και οφείλουν να διαφυλάξουν τη σωματική ακεραιότητα των λουόμενων και με τον τρόπο αυτό να καλύψουν τις εκ του νόμου υποχρεώσεις του δήμου.

Συγκεκριμένα θα αναλάβει να :

* Επανδρώσει τις λουτρικές εγκαταστάσεις με ναυαγοσώστες άρτια εκπαιδευμένους, με άριστη γνώση Α" Βοηθειών και πτυχία αναγνωρισμένα από το Λιμεναρχείο.
* Επιβλέπει την καλή φύλαξη των λουσμένων.
* Παρέχει τον κατάλληλο ναυαγοσωστικό και ιατρικό εξοπλισμό.

Η υπηρεσία θα παρασχεθεί για χρονικό διάστημα τεσσάρων (**04**) μηνών από **01.06.2018** έως **30.09.2018.**

Ο απαιτούμενος από την νομοθεσία αριθμός ναυαγοσώστων θα προσφέρει τις υπηρεσίες του στα παρακάτω σημεία της παραλίας του Δήμου Ήλιδας :

* **Παραλία Κουρούτας (έμπροσθεν Δημοτικού Κάμπινγκ)**
* **Παραλία Κουρούτας (έμπροσθεν Καταστήματος ΡΕΜΟΥΝΔΟΣ)**

Ο ανάδοχος υποχρεούται να εφοδιάζει κάθε ναυαγοσώστη με όλα τα τεχνικά και μηχανικά μέσα που προβλέπονται στο **Π.Δ. 31/2018** ως απαραίτητα για την εκτέλεση του έργου της ναυαγοσωστικής κάλυψης και συγκεκριμένα :

* + 1. Α. τον απαραίτητο αριθμό από μηχανοκίνητα μικρά σκάφη, ολικού μήκους τουλάχιστον **3,30 μέτρων**, ιπποδύναμης τουλάχιστον 6ΗΡ, εγγεγραμμένα σε Βιβλίο Εγγραφής Μικρών Σκαφών, χρώματος εξωτερικά πορτοκαλί, εφοδιασμένα με τα απαραίτητα για την κατηγορία του εφόδια. Στο μέσον των πλευρών των μικρών σκάφους, δεξιά και αριστερά είναι γραμμένη η ένδειξη ΣΩΣΤΙΚΟ ΣΚΑΦΟΣ και κάτωθεν αυτής η ένδειξη RESCUE BOAT, μπλε απόχρωσης. Η έλικα του μικρού σκάφους είναι προφυλαγμένη με πλέγμα για την αποτροπή ατυχήματος. Τα σκάφη είναι λεμβολογημένα ως σωστικά.

Β. ένα μηχανοκίνητο μικρό ταχύπλοο σκάφος, εγγεγραμμένο σε Βιβλίο Εγγραφής Μικρών Σκαφών ως επαγγελματικό, ολικού μήκους τουλάχιστον **πέντε (05) μέτρων**, χρώματος εξωτερικά πορτοκαλί, εφοδιασμένο με τα απαραίτητα για την κατηγορία του εφόδια. Στο μέσον των πλευρών του σκάφους, δεξιά και αριστερά είναι γραμμένη η ένδειξη ΣΩΣΤΙΚΟ ΣΚΑΦΟΣ και κάτωθεν αυτής η ένδειξη RESCUE BOAT, μπλε απόχρωσης. Επιπλέον πρέπει να είναι εφοδιασμένο με μόνιμα εγκατεστημένο προβολέα , καθώς και με VHF GPS- PLOTER- ΦΟΡΗΤΟ ΦΑΡΜΑΚΕΙΟ ΝΑΥΑΓΟΣΩΣΤΗ – ΦΟΡΗΤΟ ΑΠΙΝΙΔΩΤΗ. Στο σκάφος θα επιβαίνουν ο χειριστής και ένας ναυαγοσώστης, όντας σε ετοιμότητα καθημερινά για παροχή άμεσης βοήθειας στις υφιστάμενες λουτρικές εγκαταστάσεις.

* + 1. αδιάβροχο φακό,
    2. κυάλια,
    3. ναυαγοσωστικό σωσίβιο,
    4. σανίδα διάσωσης,
    5. σωστικό σωλήνα, (ο εφοδιασμός με σωστικό σωλήνα είναι προαιρετικός)
    6. φορητό φαρμακείο, το οποίο περιλαμβάνει τουλάχιστον τα εξής είδη :

|  |  |
| --- | --- |
| ΠΕΡΙΕΧΟΜΕΝΟ ΦΟΡΗΤΟΥ ΦΑΡΜΑΚΕΙΟΥ ΝΑΥΑΓΟΣΩΣΤΗ | ΠΟΣΟΤΗΤΕΣ (ΚΟΥΤΙΑ) |
| Καρδιο-κυκλοφορικά - αναληπτικά | (1) |
| Αναλγητικά | (1) |
| Ενέσιμο κορτικοστεροειδές | (1) |
| Σύριγγες 5cc | (2) |
| Σκεύασμα κατά εγκαυμάτων | (2) |
| φορητή φιάλη οξυγόνου τουλάχιστον 1lit με μειωτήρα πίεσης και συσκευή χορήγησης οξυγόνου | (1) |
| Φορητή συσκευή ανάνηψης στόμα με στόμα τύπου Βrook | (1) |
| Φορητή συσκευή ανάνηψης τύπου Guedel | (1) |
| Συσκευή ανάνηψης δια χειρός AMPU | (1) |
| Επίδεσμοι κοινοί | (5) |
| Γάζες αποστειρωμένες | (2) |
| Ελαστικός επίδεσμος | (1) |
| Αποστειρωμένο τούλι εμβαπτισμένο σε νερό και φυτικά έλαια για έγκαυμα | (2) |
| Mercurochrom | (50 cc) |
| Οξυζενέ | (50 cc) |
| Οινόπνευμα | (50 cc) |
| Λευκοπλάστης | (1) |
| Ψαλίδι κοινό | (1) |

* + - 1. πτυσσόμενο φορείο ή πλωτό φορείο
      2. δύο (02) σημαντήρες χρώματος πορτοκαλί με σχοινί μήκους τουλάχιστον πενήντα (50) μέτρων,
      3. ένδυμα κολύμβησης χρώματος πορτοκαλί, στο οποίο αναγράφεται η ένδειξη ΝΑΥΑΓΟΣΩΣΤΗΣ - LIFEGUARD
      4. καπέλο στην εμπρόσθια όψη του οποίου αναγράφεται η ένδειξη ΝΑΥΑΓΟΣΩΣΤΗΣ κάτωθεν αυτής η ένδειξη LIFEGUARD
      5. γυαλιά ηλίου,
         1. πινακίδα, χρώματος πορτοκαλί, με την ένδειξη ΠΡΩΤΕΣ ΒΟΗΘΕΙΕΣ και κάτωθεν αυτής FIRST AID, με μπλε απόχρωσης,
      6. ισοθερμικές κουβέρτες,
         1. καταδυτικό μαχαίρι,
         2. μάσκα βυθού,
         3. βατραχοπέδιλα
         4. σημαία χρώματος ερυθρού, ίσων διαστάσεων με την προηγούμενη, με την ένδειξη ΧΩΡΙΣ ΝΑΥΑΓΟΣΩΣΤΗ και κάτωθεν αυτής την ένδειξη NO LIFEGUARD, λευκής απόχρωσης,
         5. σημαία χρώματος ερυθρού, ίσων διαστάσεων με την προηγούμενη, με την ένδειξη ΧΩΡΙΣ ΝΑΥΑΓΟΣΩΣΤΗ και κάτωθεν αυτής την ένδειξη NO LIFEGUARD, λευκής απόχρωσης,
         6. κινητό τηλέφωνο, ο αριθμός κλήσης του οποίου δημοσιοποιείται με μέριμνα του εκμεταλλευόμενου τη λουτρική εγκατάσταση με κάθε πρόσφορο μέσο, αναγράφεται σε περίοπτη θέση στο βάθρο (παρατηρητήριο) και αναφέρεται εγγράφως στην τοπική Λιμενική Αρχή,
         7. φορητή μεγαφωνική συσκευή (τηλεβόα),
         8. κοινή σφυρίχτρα.
         9. Πράσινη σημαία, (Κολυμπάτε ελεύθερα)
         10. κίτρινη σημαία, (Κολυμπάτε με προσοχή)
         11. κόκκινη σημαία, (Απαγορεύεται η είσοδος στο νερό)
         12. φορητή συσκευή VHF

Οι ναυαγοσώστες τοποθετούν σε εμφανή σημεία πρόσβασης στο χώρο των λουτρικών εγκαταστάσεων ειδικές καλαίσθητες πινακίδες διπλής όψεως στις οποίες αναγράφονται στην ελληνική και αγγλική γλώσσα η σημασία των σημαιών και ενδείξεων, το ωράριο υπηρεσίας του ναυαγοσώστη, οι τυχόν υπάρχοντες περιορισμοί ή απαγορεύσεις και οι αριθμοί τηλεφώνων των τοπικών κέντρων παροχής πρώτων βοηθειών και της Λιμενικής Αρχής.

Υποχρέωση του αναδόχου είναι η κατασκευή βάθρου (παρατηρητηρίου) για κάθε ναυαγοσώστη ώστε αυτός να ελέγχει έκταση ακτής σε ακτίνα διακοσίων (200) μέτρων εκατέρωθεν του βάθρου.

Η κατασκευή του βάθρου δεν είναι μόνιμη, γίνεται από κατάλληλα υλικά κατά τρόπο ώστε να αντέχει σε οποιεσδήποτε καιρικές συνθήκες και φέρει απαραίτητα κλίμακα ανόδου, κάθισμα, ιστό σημαίας και σκέπαστρο προφύλαξης από τον ήλιο. Το ύψος του βάθρου από την επιφάνεια της θάλασσας υπερβαίνει τα τρία (3) μέτρα από την επιφάνεια της θάλασσας.

Η θέση του βάθρου είναι τέτοια ώστε να διασφαλίζεται ο έλεγχος και η τέλεια κατόπτευση με στόχο την άμεση παροχή βοήθειας σε κινδυνεύοντες.

Κατά το χρόνο υπηρεσίας του ναυαγοσώστη αναρτάται σε περίοπτη θέση του βάθρου η πινακίδα με την ένδειξη των πρώτων βοηθειών και επαίρεται στον ιστό η σημαία ναυαγοσώστη.

Εφόσον για οποιονδήποτε λόγο απουσιάζει ο ναυαγοσώστης από τη λουτρική εγκατάσταση, αφαιρείται η πινακίδα με την ένδειξη των πρώτων βοηθειών και επαίρεται επί ιστού η σημαία που δεικνύει την απουσία ναυαγοσώστη.

Ο ανάδοχος είναι υπεύθυνος για την ποιότητα και ποσότητα των αναλωσίμων υλικών και του τεχνικού και μηχανικού εξοπλισμού που απαιτούνται για την εκτέλεση των εργασιών, καθώς και του αναγκαίου ειδικευμένου, έμπειρου και ικανού, προσωπικού για να ανταποκριθεί στις απαιτήσεις του ναυαγοσωστικού έργου του Δήμου Ήλιδας.

Ο ανάδοχος υποχρεούται να συμμορφώνεται με τους ισχύοντες κανόνες υγιεινής και ασφάλειας εργαζομένων, εργασίας και προστασίας περιβάλλοντος (περιβαλλοντικοί όροι).

Το προσωπικό που θα διαθέσει ο ανάδοχος για την εκτέλεση του έργου θα είναι ναυαγοσώστες εφοδιασμένοι με την απαραίτητη άδεια από την Λιμενική Αρχή η οποία θα είναι σε ισχύ.

Ο κάθε ναυαγοσώστης υποχρεούται να βρίσκεται σε ετοιμότητα με ένδυμα κολύμβησης καθ' όλη την διάρκεια της υπηρεσίας του, μπορεί να περιπολεί με σωστική λέμβο κωπηλατώντας κοντά στο χώρο των λουσμένων ή να κάθεται επί του υπάρχοντος βάθρου ναυαγοσώστη, από 10:30 έως 17:30 και για επτά (7) ημέρες την εβδομάδα.

Ο ναυαγοσώστης κατά την εκτέλεση της υπηρεσίας του οφείλει να παρακολουθεί τους λουσμένους, να είναι σε άμεση ετοιμότητα παροχής βοήθειας και απαγορεύεται να εκτελεί άλλη παράλληλη εργασία.

Ο ανάδοχος οφείλει να αποδείξει την εμπειρία του σε παρόμοιες υπηρεσίες, την τεχνική του κατάρτιση, την οργανωτική του δομή, την επιχειρησιακή του ετοιμότητα, την οικονομική του επιφάνεια, ώστε να κριθεί άξιος να αναλάβει την ανάθεση της περιγραφόμενης υπηρεσίας.

Η παροχή της υπηρεσίας θα γίνει σύμφωνα με τις διατάξεις του Π.Δ. 31/2018, της παρ. 9 του άρθρου 209 του Ν.3463/2006 όπως τροποποιήθηκε και ισχύει, και του άρθρου 118 του Ν. 4412/2016.

Ο προϋπολογισμός δαπάνης της υπηρεσίας ανέρχεται, μαζί με το ΦΠΑ, στο ποσό των 60.000,00€ και θα καλυφθεί από Ίδια Έσοδα. Για την υλοποίηση της υπηρεσίας έχει εγγραφεί πίστωση ποσού 60.000,00€ στον Κ.Α. : 10.6142.01 με τίτλο : Ναυαγοσωστική κάλυψη παραλιών Δήμου Ήλιδας του προϋπολογισμού του οικονομικού έτους 2018.

Ο Συντάξας Θεωρήθηκε

Ο Διευθυντής Οικονομικών

Ζαφειρόπουλος Χρήστος Τσάκωνας Νικόλαος

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

Η δαπάνη που απαιτείται για την παροχή της υπηρεσίας «Ναυαγοσωστική κάλυψη παραλιών» υπολογίζεται να ανέλθει στο ποσό των **εξήντα χιλιάδων ευρώ (60.000,00€),** συμπεριλαμβανομένου Φ.Π.Α. με ποσοστό 24%.

Οι δαπάνες διαχωρίζονται σε **δύο (2) κατηγορίες**:

(α) τις **δαπάνες μισθοδοσίας τριών (03) ναυαγοσωστών & ενός (01) χειριστή** και τις ασφαλιστικές εισφορές του προσωπικού που θα απασχοληθεί στην εκτέλεση της εργασίας, και

(β) τις **δαπάνες χρήσης του εξοπλισμού και λειτουργικά έξοδα** που ζητάει η παρούσα τεχνική έκθεση

Η **ενδεικτική** κατανομή των προϋπολογιζόμενων δαπανών γίνεται στον παρακάτω πίνακα:

|  |  |  |  |  |
| --- | --- | --- | --- | --- |
| α.α. | Είδος | Ποσότητα | Τιμή  Μονάδας | Δαπάνη |
| 1. | Δαπάνες προσωπικού (μισθοί, ασφαλιστική κάλυψη πλήρους απασχόλησης, δώρα) | 3 ναυαγοσώστες + 1 χειριστής για τη κάλυψη 7ημέρου κ.λ.π | 8.000,00 | 32.000,00 |
| 2. | Δαπάνες χρήσης τεχνικών μέσων και αναλωσίμων – λειτουργικά συμπεριλαμβανομένου ΦΠΑ 24%  (καύσιμα, ασφάλειες κλπ) |  | 7.000,00 | 28.000,00 |
|  |  | Απαιτούμενη δαπάνη | | 60.000,00 |

Συγκεντρωτικά:

|  |  |  |  |  |
| --- | --- | --- | --- | --- |
| α.α. | Είδος | Ποσότητα | Τιμή  Μονάδας | Δαπάνη |
| 1. | Ναυαγοσωστική κάλυψη παραλιών στο Δήμο Ήλιδας συμπεριλαμβανομένου ΦΠΑ 24% | 1 | 60.000,00 | 60.000,00 |

Για τον υπολογισμό της δαπάνης χρησιμοποιήθηκαν ιστορικά στοιχεία και δεδομένα από έρευνα αγοράς που διενεργήθηκε.

Ο Συντάξας Θεωρήθηκε

Ο Διευθυντής Οικονομικών

Ζαφειρόπουλος Χρήστος Τσάκωνας Νικόλαος

**ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

ΑΡΘΡΟ 1ο Αντικείμενο υπηρεσίας

Η ναυαγοσωστική κάλυψη παραλιών του Δήμου Ήλιδας για χρονικό διάστημα τεσσάρων (04) μηνών.

ΑΡΘΡΟ 2ο Ισχύουσες ο διατάξεις

α. Του άρθρου 209 του Ν. 3463/2006 «Κύρωση του Κώδικα Δήμων και Κοινοτήτων» (ΦΕΚ Α'114/08.06.2006), όπως τροποποιήθηκε και ισχύει,

β. Του άρθρου 117 του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ ΑΊ47/08.08.2016 και διόρθωση σφαλμάτων στα ΦΕΚ Α'200/24.10.2016 και ΦΕΚ Α'206/03.11.2016).

γ. Του Π.Δ. 31/2018 «Σχολές ναυαγοσωστικής εκπαίδευσης, χορήγηση αδείας ναυαγοσώστη υποχρεωτική πρόσληψη ναυαγοσώστη σε οργανωμένες ή μη παραλίες» (ΦΕΚ Ά61/04.04.2018).

ΑΡΘΡΟ 3ο Συμβατικά Στοιχεία

Στοιχεία της σύμβασης που θα προσαρτηθούν σε αυτή κατά σειρά ισχύος είναι:

α. Η μελέτη.

β. Η Γενική Συγγραφή Υποχρεώσεων.

γ. Η Προσφορά του αναδόχου (Τεχνική & Οικονομική Προσφορά).

ΑΡΘΡΟ 4ο Χρόνος παροχής της υπηρεσίας

Η υπηρεσία θα παρασχεθεί για χρονικό διάστημα τεσσάρων (04) μηνών από 01.06.2018 έως 30.09.2018.

ΑΡΘΡΟ 5ο Προϋπολογισμός - Χρηματοδότηση της υπηρεσίας

Η δαπάνη για την παροχή της υπηρεσίας έχει προϋπολογισθεί στο ποσό των εξήντα χιλιάδες ευρώ (€ 60.000,00) συμπεριλαμβανομένου Φ.Π.Α. με ποσοστό 24%.

ΑΡΘΡΟ 6ο Γενικοί όροι και προϋποθέσεις εκτέλεσης έργου

1. Οι ενδιαφερόμενοι οφείλουν να επισκεφθούν τους χώρους που αφορούν το αντικείμενο του έργου για να λάβουν γνώση των επιτόπιων συνθηκών εργασίας.
2. Θεωρείται δεδομένο ότι οι διαγωνιζόμενοι έλαβαν πλήρη γνώση των όρων της παρούσας και των ειδικών συνθηκών του έργου. Σε καμιά περίπτωση ο ανάδοχος δεν θα μπορεί να στηρίζεται στην άγνοια των συνθηκών και αναγκών της παραλιακής ζώνης του Δήμου για περιπτώσεις προβλημάτων ή αδυναμίας εκτέλεσης εργασιών που προβλέπονται στην παρούσα συγγραφή υποχρεώσεων.
3. Ο ανάδοχος θα πρέπει να διαθέτει τεχνική υποδομή και οργάνωση η οποία θα του εξασφαλίζει συνεχώς την απόλυτη υποστήριξη και απρόσκοπτη λειτουργία του μηχανολογικού εξοπλισμού που θα χρησιμοποιεί για την εκτέλεση των εργασιών. Οι διαγωνιζόμενοι θα υποβάλλουν στοιχεία με τα οποία θα αποδεικνύεται η τεχνική υποδομή και οργάνωση που διαθέτουν και θα εφαρμόσουν (προσωπικό, εξοπλισμός, τεχνική υποστήριξη κ.λ.π.).
4. Ο ανάδοχος τελεί πάντοτε υπό την εποπτεία του Τμήματος Δημοτικής Αστυνομίας - αρμόδιας υπηρεσίας του Δήμου - προς τις εντολές και οδηγίες της οποίας οφείλει απόλυτη συμμόρφωση και ευρίσκεται σε συνεχή επαφή για να πιστοποιείται και η εκτέλεση εργασίας του.
5. Ο ανάδοχος υποχρεούται να εφαρμόζει και διέπεται (και τούτο θα αποδεικνύεται) από τις ισχύουσες διατάξεις περί ναυαγοσωστικού έργου.
6. Ο ανάδοχος υποχρεούται να ορίσει τους ανάλογους υπεύθυνους επόπτες για το προσωπικό του, οι οποίοι θα συντονίζουν το ναυαγοσωστικό έργο και θα ενημερώνουν τις υπηρεσίες του Δήμου για θέματα που αφορούν την καλύτερη δυνατή εκτέλεση του έργου.
7. Το πάσης φύσεως και ειδικότητας έμμισθο προσωπικό για την εκτέλεση του έργου αμείβεται και ασφαλίζεται αποκλειστικά από τον ανάδοχο. Σημειώνεται ρητά ότι απαγορεύεται η απασχόληση ανασφάλιστου προσωπικού. Σε περίπτωση απασχόλησης αλλοδαπών θα πρέπει αυτοί να κατέχουν νόμιμη άδεια εργασίας η οποία θα θεωρείται από τις αρμόδιες υπηρεσίες.
8. Το προσωπικό που θα χρησιμοποιεί ο ανάδοχος θα αντικαθίσταται, εφόσον το απαιτήσει ο Δήμος, σε περίπτωση που θα κριθούν ακατάλληλοι για την ομαλή διεκπεραίωση του συμβατικού έργου.
9. Ο εξοπλισμός του ανάδοχου που θα χρησιμοποιηθεί για την εκτέλεση του έργου θα πρέπει να διατηρείται σε καλή κατάσταση.
10. Ο ανάδοχος θα αναλάβει την υποχρέωση να οριοθέτηση το χώρο ευθύνης του καθώς επίσης και να φροντίζει την οριοθέτηση καθ' όλη τη διάρκεια της σύμβασης.

ΑΡΘΡΟ 7ο Περιεχόμενο Προσφοράς

Η προσφορά των διαγωνιζόμενων θα περιλαμβάνει υποχρεωτικά την τεχνική και την οικονομική προσφορά

**7.1 Τεχνική προσφορά**

1. Εξοπλισμός για την παροχή της υπηρεσίας

Για την άριστη και απρόσκοπτη εκτέλεση της εργολαβίας, οι υποψήφιοι πάροχοι υποχρεούνται να διαθέτουν τον απαιτούμενο και κατάλληλο εξοπλισμό σε είδος, αριθμό και λειτουργικότητα που θα καθορίζουν στην προσφορά τους. Ο εξοπλισμός θα είναι σύγχρονης τεχνολογίας, κατάλληλος για την παροχή της ζητούμενης υπηρεσίας. Η κατοχή του εξοπλισμού από τον υποψήφιο ανάδοχο αποδεικνύεται με τιμολόγια αγοράς ή μισθωτήρια συμβόλαια. Η ύπαρξη του εξοπλισμού κατά τη διενέργεια την υποβολή της προσφοράς θα αξιολογηθεί θετικά. Σε διαφορετική περίπτωση ο διαγωνιζόμενος θα πρέπει, αν κριθεί ανάδοχος της υπηρεσίας, να παρουσιάσει τον απαιτούμενο εξοπλισμό δύο (2) ημέρες πριν την έναρξη των εργασιών στο Τμήμα Δημοτικής Αστυνομίας - αρμόδια υπηρεσία του Δήμου, διαφορετικά θα κηρυχθεί έκπτωτος με όλες τις συνέπειες που ορίζουν οι σχετικές διατάξεις.

1. Οργάνωση και υποδομή του διαγωνιζόμενου για την εκτέλεση της υπηρεσίας.

Οι υποψήφιοι ανάδοχοι θα πρέπει να παρουσιάσουν τα κάτωθι:

Υποδομή που διαθέτει ο διαγωνιζόμενος για την επισκευή και συντήρηση του προσφερόμενου εξοπλισμού (παρακαταθήκη ανταλλακτικών, τεχνικό προσωπικό κλπ).

Χρονοδιάγραμμα έναρξης εκτέλεσης των προσφερόμενων εργασιών (σημειώνεται ότι ο χρόνος έναρξης των εργασιών δεν μπορεί να είναι μεγαλύτερος των 10 ημερών από την υπογραφή της σύμβασης). Θα εκτιμηθεί ιδιαίτερα ο συντομότερος χρόνος έναρξης της υπηρεσίας. Διάθεση επάρκειας εφεδρικού μηχανολογικού εξοπλισμού και μηχανημάτων σύγχρονης τεχνολογίας για την εκτέλεση εργασιών που είναι σχετικές με το αντικείμενο του έργου.

1. Στοιχεία εμπειρίας του διαγωνιζόμενου

Κάθε στοιχείο που να αποδεικνύει την εμπειρία και την ειδίκευση του διαγωνιζόμενου στην εκτέλεση αντίστοιχων δραστηριοτήτων: α) Δήλωση για εκτέλεση ή μη αντίστοιχων υπηρεσιών με τις προσφερόμενες εργασίες που θα αναφέρει με λεπτομέρεια τους ΟΤΑ και άλλους φορείς στην Ελλάδα ή στην αλλοδαπή που έχουν εκτελέσει. Επίσημα αποδεικτικά έγγραφα που θα αποδεικνύουν την συμβατική και πλήρη εκτέλεση αντίστοιχων έργων (συμβάσεις, συστατικές επιστολές, βεβαιώσεις καλής εκτέλεσης), β) Στοιχεία που να αποδεικνύουν την μορφή της επιχείρησης, την επιχειρηματική δομή της, το εύρος των δραστηριοτήτων της, τις εμπορικές επιδόσεις, το κύρος της, την οικονομική επιφάνειά της και την επαγγελματική αξιοπιστία της.

**7.2 Οικονομική προσφορά**

1. Η οικονομική προσφορά θα διατυπώνεται σε ευρώ, για την κατ' αποκοπή εκτέλεση προσφερόμενων εργασιών για χρονική διάρκεια τεσσάρων (04) μηνών κατά το έτος 2018.
2. Για την διαμόρφωση της οικονομικής προσφοράς, οι διαγωνιζόμενοι θα πρέπει να λάβουν υπ' όψιν ότι ο ανάδοχος με δική του ευθύνη και μέριμνα αναλαμβάνει το κόστος και τα έξοδα που αφορούν :
   * τη διάθεση του συνόλου του απαιτούμενου εξοπλισμού
   * τα έξοδα κίνησης του απαιτούμενου εξοπλισμού καθώς και την τακτική και προληπτική συντήρηση και αποκατάσταση βλαβών για την διασφάλιση της άψογης λειτουργίας του
   * τον καθαρισμό του εξοπλισμού
   * την ασφαλιστική κάλυψη του απασχολούμενου εξοπλισμού καθώς και διάφορα συναφή τέλη και φόρους
   * την αμοιβή (μισθοδοσία και εργοδοτικές εισφορές) του απασχολούμενου προσωπικού (ναυαγοσώστες) και λοιπά συναφή έξοδα με την απασχόληση του
   * τη διοίκηση του έργου (εκπαίδευση προσωπικού, τεχνική υποστήριξη, παροχή τεχνογνωσίας στην εκτέλεση του έργου, εποπτεία και σχεδιασμός των εργασιών, κλπ).

**7.3 Εναλλακτικές προσφορές**.

Δεν γίνονται δεκτές εναλλακτικές προσφορές.

ΑΡΘΡΟ 8ο Τρόπος επιλογής αναδόχου

Ο ανάδοχος θα επιλεγεί μετά από σύγκριση εγγράφων προσφορών και θα ληφθεί απόφαση Δημάρχου για την απ' ευθείας ανάθεση.

Ανάδοχος θα αναδειχτεί ο υποψήφιος ανάδοχος που παρέχει τα εχέγγυα επιτυχούς υλοποίησης της υπηρεσίας και έχει τη μικρότερη προσφορά.

ΑΡΘΡΟ 9ο Υπογραφή σύμβασης

Ο ανάδοχος στον οποίο θα κατακυρωθεί η υπηρεσία υποχρεούται εντός δέκα (10) ημερών από την ημερομηνία της ανακοίνωσης να προσέλθει για την υπογραφή της σχετικής σύμβασης. Σε περίπτωση κατά την οποία ο ανάδοχος στον οποίο κατακυρώθηκε η παροχή της υπηρεσίας δεν προσέλθει μέσα στην προαναφερόμενη χρονική προθεσμία να υπογράψει την σχετική σύμβαση, κηρύσσεται υποχρεωτικά έκπτωτος από την κατακύρωση που έγινε στο όνομά του και από κάθε δικαίωμα που απορρέει από αυτή.

ΑΡΘΡΟ 10ο Σύμβαση

Η σύμβαση καταρτίζεται από την υπηρεσία και υπογράφεται από τα συμβαλλόμενα μέρη. Η σύμβαση συντάσσεται με βάση τους όρους της παρούσας συγγραφής υποχρεώσεων και της προσφοράς του αναδόχου.

Η σύμβαση δεν μπορεί να περιέχει όρους αντίθετους με τα παραπάνω στοιχεία και περιλαμβάνει τουλάχιστον τα εξής :

α) την επωνυμία και τα στοιχεία επικοινωνίας της αναθέτουσας αρχής, β) περιγραφή του αντικειμένου της σύμβασης και της αξίας της, γ) όνομα και στοιχεία επικοινωνίας του οικονομικού φορέα στον οποίο ανατίθεται η σύμβαση,

δ) κάθε άλλη πληροφορία που η αναθέτουσα αρχή κρίνει απαραίτητη. Η σύμβαση υπογράφεται για το Δήμο Ήλιδας από το Δήμαρχο ή τον εξουσιοδοτηθέντα εκπρόσωπο του.

Η σύμβαση τροποποιείται μόνο όταν αυτό προβλέπεται από συμβατικό όρο ή όταν συμφωνήσουν και τα δύο συμβαλλόμενα μέρη.

ΑΡΘΡΟ 11ο Ειδικοί όροι και προϋποθέσεις εκτέλεσης έργου

11.1 Σε περίπτωση βλάβης του μηχανολογικού εξοπλισμού ή καθοιονδήποτε τρόπο αδυναμίας παροχής της υπηρεσίας ναυαγοσωστικής κάλυψης, ο ανάδοχος υποχρεούται στην άμεση αντικατάστασή του με άλλο έτσι ώστε να ολοκληρωθεί το προβλεπόμενο πρόγραμμα εργασιών χωρίς διακοπή. Υποχρεούται να ειδοποιήσει άμεσα το Τμήμα Δημοτικής Αστυνομίας - αρμόδια υπηρεσία του Δήμου - για την αδυναμία εκτέλεσης της προγραμματισμένης εργασίας και να ενημερώσει με ποιο τρόπο και σε πόσο χρονικό διάστημα προβεί στην επανόρθωσή της.

1. Ο ανάδοχος δεν μπορεί να υποκατασταθεί στην σύμβαση ή για κάποιο λόγο μέρος αυτής, από άλλο φυσικό ή νομικό πρόσωπο χωρίς έγγραφη συγκατάθεση του Δήμου.
2. Ο ανάδοχος έχει την υποχρέωση και ευθύνη, να παίρνει όλα τα μέτρα που πρέπει για την ασφάλεια του προσωπικού που απασχολεί για την εκτέλεση του έργου και για την πρόληψη ατυχημάτων ή ζημιών σε οποιαδήποτε πρόσωπα ή πράγματα. Για ατυχήματα ή ζημιές που τυχόν θα συμβούν στο προσωπικό του ανάδοχου ή σε οποιονδήποτε τρίτο, ο Δήμος δεν έχει καμία ευθύνη και ο ανάδοχος έχει αποκλειστικά τις ευθύνες, τόσο τις αστικές όσο και τις ποινικές, σύμφωνα με τις διατάξεις των οικείων νόμων για τις περιπτώσεις αυτές.

ΑΡΘΡΟ 12ο Ρήτρες

1. Ο ανάδοχος, υποχρεούται να κάνει την έναρξη εκτέλεσης του έργου με τον ανάλογο εξοπλισμό και προσωπικό εντός της προθεσμίας που ορίζει στην προσφορά του, η οποία όμως δεν μπορεί να υπερβαίνει το χρονικό όριο των δέκα (10) ημερών, διάστημα εκτιμούμενο ως επαρκές για την εξασφάλιση, την εγκατάσταση και θέση σε λειτουργία όλου του απαιτούμενου εξοπλισμού και προσωπικού από την υπογραφή της σχετικής σύμβασης. Ο ανάδοχος οφείλει να κάνει την έναρξη των εργασιών την ακριβή ημερομηνία που θα του ανακοινώσει το Τμήμα Δημοτικής Αστυνομίας - αρμόδια υπηρεσία του Δήμου. Σε αντίθετη περίπτωση επιβάλλεται ποινική ρήτρα για κάθε ημέρα καθυστέρησης και για είκοσι (20) συνολικά ημερολογιακές ημέρες. Μετά την διαπίστωση παρέλευσης άπρακτου του διαστήματος αυτού ο ανάδοχος καθίσταται έκπτωτος και εφαρμόζονται οι ανάλογες κυρώσεις.
2. Σε περίπτωση που ο ανάδοχος παραβιάσει επανειλημμένα τις συμβατικές του υποχρεώσεις, κηρύσσεται έκπτωτος σύμφωνα και κατ' αναλογία με τις κείμενες διατάξεις των Ο.Τ.Α.
3. Σε περίπτωση πλημμελούς εκτέλεσης του συμβατικού αντικειμένου ο Δήμος διατηρεί το δικαίωμα της περικοπής του αναλογούντος τιμήματος για τις σχετικές εργασίες και εφ1 όσον ο ανάδοχος δεν συμμορφωθεί με τις υποδείξεις του Δήμου.
4. Ο Δήμος διατηρεί το δικαίωμα, όταν αποδεδειγμένα κρίνει ότι ο ανάδοχος εκτελεί το έργο πλημμελώς και ότι μετά από συνεχή επανάληψη της αντισυμβατικής συμπεριφοράς, να τον καταστήσει έκπτωτο αφού πρώτα τον καλέσει με εξώδικη διαμαρτυρία και σε προθεσμία δέκα (10) ημερών, να υποβάλλει τις απόψεις του εγγράφως.

ΑΡΘΡΟ 13ο Καλή εκτέλεση

Η παραλαβή της παρεχόμενης υπηρεσίας θα γίνει από αρμόδια Επιτροπή η οποία θα βεβαιώσει την καλή εκτέλεσή της.

ΑΡΘΡΟ 14ο Πληρωμή εκτελεσθέντων εργασιών

1. Η αποζημίωση του ανάδοχου για τις παρεχόμενες εργασίες θα καταβάλλεται στο τέλος έκαστου μήνα, με χρηματικό ποσό ίσο προς το 1/3 της ετήσιας συμβατικής αμοιβής του, ύστερα από σύνταξη πιστοποιητικού καλής εκτέλεσης από την Αντίστοιχη Υπηρεσία παρακολούθησης της υπηρεσίας, που θα εκδίδεται εντός 10 ημερών από το πέρας του πιστοποιούμενου μήνα.
2. Σημειώνεται ότι σε περίπτωση που έχει καταλογιστεί ποινική ρήτρα εις βάρος του ανάδοχου εξαιτίας συμβατικής παράλειψης, αυτή θα αφαιρείται από το ποσό της οικείας πιστοποίησης και η διαφορά θα αποτελεί το τελικά πιστοποιούμενο προς πληρωμή ποσό.
3. Τα δικαιολογητικά που απαιτούνται για την πληρωμή της αξίας των συμβατικών εκτελεσθέντων εργασιών είναι το μηνιαίο πιστοποιητικό καλής εκτέλεσης του έργου από το Τμήμα Δημοτικής Αστυνομίας - αρμόδια υπηρεσία του Δήμου, το τιμολόγιο του ανάδοχου που να αναφέρει την ένδειξη ΕΠΙ ΠΙΣΤΩΣΕΙ, βεβαίωση του αρμόδιου υποκαταστήματος ΕΦΚΑ Μισθωτών όπου θα αναφέρεται η εξόφληση των ασφαλιστικών εισφορών για το έργο και φορολογική ενημερότητα.
4. Όλα τα δικαιολογητικά πληρωμής ελέγχονται από την αρμόδια για την εκκαθάριση υπηρεσία.

ΑΡΘΡΟ 15ο Φόροι, τέλη, κρατήσεις

Ο ανάδοχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων ή τρίτων που ισχύουν σύμφωνα με την κείμενη νομοθεσία.

ΑΡΘΡΟ 16ο Επίλυση διαφορών

Τυχόν διαφορές που μπορεί να προκύψουν μετά από την υπογραφή της σύμβασης μεταξύ του Δήμου Ήλιδας και του αναδόχου για την παροχή της υπηρεσίας θα επιλύονται σύμφωνα με τις διατάξεις της κείμενης νομοθεσίας.

Αμαλιάδα 16/05/2018

Ο Συντάξας Θεωρήθηκε

Ο Διευθυντής Οικονομικών

Ζαφειρόπουλος Χρήστος Τσάκωνας Νικόλαος